30. ΑΝΑΓΚ. ΝΟΜΟΣ υπ’ αριθ. 345 της 2/5 Απρ. 1968 (ΦΕΚ Α΄71) Περί κυρώσεως της από 16 Μαρτ. 1968 Συμβάσεως μεταξύ του Ελληνικού Δημοσίου και της Τραπέζης της Ελλάδος, αφορώσης την κοπήν μεταλλικών αναμνηστικών, εκ χρυσού και αργυρού. ΄Αρθρ.1.-Κυρούται αφ’ ης ίσχυσεν, έχουσα νόμιμον ισχύν, η από 16 Μαρτ. 1968, Σύμβασις μεταξύ του Ελληνικού Δημοσίου και της Τραπέζης της Ελλάδος, έχουσα ούτω: Σ Υ Μ Β Α Σ Ι Σ μεταξύ του Ελληνικού Δημοσίου, εκπροσωπουμένου υπό του Υπουργού των Οικονομικών Αδαμαντίου ι. Ανδρουτσοπούλου και της Τραπέζης της Ελλάδος, εκπροσωπουμένης υπό του Διοικητού αυτής Δημητρίου Ν. Γαλάνη, συνεφωνήθησαν τα επόμενα: Άρθρ.1.-Η Τράπεζα της Ελλάδος συναινεί όπως, επί τη πρώτη επετείω της 21ης Απρ. 1967, το Ελληνικόν Δημόσιον προέλθη εις την εφ’ άπαξ κοπήν μεταλλικών αναμνηστικών, εκ χρυσού και αργύρου, ων ο αριθμός έσται, κατ’ ανώτατον όριον, ως ακολούθως: α)εκ χρυσού, τεμάχια 10.000, έκαστον των  οποίων θα αναγράφη επ’ αυτού «ΔΡΑΧΜΑΙ ΕΚΑΤΟΝ», β)ωσαύτως εκ χρυσού, τεμάχια 20.000, έκαστον των οποίων θα αναγράφη επ’ αυτού «ΔΡΑΧΜΑΙ ΕΙΚΟΣΙΝ»,  γ)εξ αργύρου, τεμάχια 30.000, έκαστον των οποίων θα αναγράφη επ’ αυτού «ΔΡΑΧΜΑΙ ΕΚΑΤΟΝ» και δ)ωσαύτως εξ αργύρου, τεμάχια 100.000, έκαστον των οποίων θα αναγράφη επ’ αυτού «ΔΡΑΧΜΑΙ ΠΕΝΤΗΚΟΝΤΑ». Άρθρ.2.-Τα κατά το προηγούμενον άρθρον μεταλλικά αναμνηστικά θα παραδοθώσιν, υπό του Ελληνικού Δημοσίου, εις την Τράπεζαν την Ελλάδος, θα διατίθενται δε επί καθορισθησομένη εκάστοτε τιμή, δι’ αποφάσεως του Υπουργού των Οικονομικών. Άρθρ.3.-Η Τράπεζα της Ελλάδος θα φέρη εις πίστωσιν του Ελληνικού Δημοσίου το προϊόν εκ της διαθέσεως των εν λόγω, εκ χρυσού και αργύρου, μεταλλικών αναμνηστικών, εις τον λογαριασμόν «Ελληνικόν Δημόσιον – Συγκέντρωσις Εισπράξεων και Πληρωμών». Σελ. 18,06(γ) 335-100 Άρθρ.4.-Η παρούσα σύμβασις, ης η ισχύς άρχεται από της υπογραφής της, συνετάγη εις διπλούν, εγκριθήσεται δε υπό της προσεχούς Γενικής Συνελεύσεως των Μετόχων της Τραπέζης της Ελλάδος και κυρωθήσεται δια Νόμου. Εκ των ως άνω δύο πρωτοτύπων της συμβάσεως το εν έλαβεν ο Υπουργός των Οικονομικών, προς τήρησιν εις το αρχείον της 7ης Διευθύνσεως του Γενικού Λογιστηρίου του Κράτους, το δε έτερον ο Διοικητής της Τραπέζης της Ελλάδος. Εν Αθήναις τη 16 Μαρτ. 1968 Δια το Ελληνικόν Δημόσιον ο Υπουργός των Οικονομικών Δια την Τράπεζαν της Ελλάδος Ο Διοικητής Άρθρ.2.-1.Το βάρος, η διάμετρος, ως και αι λοιπαί λεπτομέρειαι, αι αφορώσαι την κοπήν των εν λόγω μεταλλικών αναμνηστικών, εκ χρυσού και αργύρου, κανονισθήσονται δια Β. Δ/τος, εκδοθησομένου προτάσει του Υπουργού των Οικονομικών. 2. Εις τον προϋπολογισμόν των εξόδων του Υπουργείου των Οικονομικών εγγράφεται η αναγκαιούσα πίστωσις δια την εκτέλεσιν του παρόντος. Άρθρ.3.-Η κοπή των περί ων πρόκειται μεταλλικών αναμνηστικών επιτρέπεται να ανατεθή, επί τη προηγουμένη εγκρίσει του Υπουργικού Συμβουλίου, υπό του Υπουργού των Οικονομικών, εις Οίκον του εξωτερικού, άνευ διαγωνισμού και κατά παρέκκλισιν των περί προμηθειών του Δημοσίου και Δημοσίου Λογιστικού διατάξεων. Οι όροι της κατασκευής, διαθέσεως κλπ. των ως είρηται μεταλλικών αναμνηστικών θέλουσι καθορισθή δια Συμβάσεως μεταξύ του Υπουργού των Οικονομικών και του αναδόχου Οίκου του εξωτερικού, απαλλασσομένης τελών χαρτοσήμου. Άρθρ.4.-Τα δυνάμει του παρόντος κατασκευασθησόμενα χρυσά και αργυρά μεταλλικά αναμνηστικά πωλούνται επί τη τιμή ην εκάστοτε θα καθορίζη απόφασις του Υπουργού των Οικονομικών, του προϊόντος της πωλήσεως αποτελούντος δημόσιον έσοδον, εισαγόμενον εις τον προϋπολογισμόν του Κράτους. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 26.Α.γ.30 Κέρματα